Geskiedkundige Arabiese Erkenning Van Holocaust Danksy Abraham-Ooreenkoms - Joy! Digital
Geskiedkundige Arabiese Erkenning Van Holocaust Danksy Abraham-Ooreenkoms
Danksy die Abraham-ooreenkoms en ter herdenking van die Internasionale Holocaust-gedenkdag op 27 Januarie het individue van die groep Sharaka 'n byeenkoms gehou om die slagoffers van die Holocaust te gedenk en 'n aksieplan vir die bewusmaking van die Holocaust en die bekamping van anti-Semitisme te bevorder.
Volgens Sharaka (wat "vennootskap" in Arabies beteken) is die geskiedkundige byeenkoms die allereerste inisiatief vir Arabiese leiers om die Holocaust te herdenk.
Volgens 'n berig van Jewish News Syndicate (JNS) was dit die eerste keer dat baie van die deelnemers van die Verenigde Arabiese Emirate, Bahrein, Marokko en Saoedi-Arabië ervarings oor die Holocaust gehoor het. Hoewel die Westerse wêreld sorg dat kinders op skool leer oor die Joodse volksmoord wat tydens die Tweede Wêreldoorlog plaasgevind het, is dit nie die geval in baie van die Arabiese lande nie.
JNS.org berig dat 'n Jodin wat die aanhouding in Auschwitz oorleef het, Vera Kriegel, tydens die geleentheid haar hartverskeurende verhaal met die deelnemers gedeel. Sy en haar tweelingsuster was ses toe dr. Josef Mengele hulle aan pseudo-mediese eksperimente onderwerp het.
"Die Holocaust is 'n onvertelde verhaal in die Midde-Ooste," het die stigter van Sharaka, Amit Deri, gesê.